title: Provedbena uredba Komisije (EU) 2016/480 оd 1. travnja 2016. o uspostavljanju zajedničkih pravila za međusobno povezivanje nacionalnih elektroničkih registara cestovnih prijevoznika i stavljanju izvan snage Uredbe (EU) br. 1213/2010 (Tekst značajan za EGP)

text:
               2.4.2016

               HR

               Službeni list Europske unije

               L 87/4

         PROVEDBENA UREDBA KOMISIJE (EU) 2016/480
   оd 1. travnja 2016.
   o uspostavljanju zajedničkih pravila za međusobno povezivanje nacionalnih elektroničkih registara cestovnih prijevoznika i stavljanju izvan snage Uredbe (EU) br. 1213/2010
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (1), a posebno njezin članak 16. stavak 5.,
   budući da:

               (1)

               Člankom 16. stavkom 1. Uredbe (EZ) br. 1071/2009 utvrđeno je da svaka država članica vodi nacionalni elektronički registar poduzeća cestovnog prijevoza kojima je nadležno tijelo izdalo dozvole za obavljanje djelatnosti cestovnog prijevoznika. Relevantni podaci sadržani u nacionalnom elektroničkom registru dostupni su svim nadležnim tijelima ostalih država članica. Člankom 16. stavcima 5. i 6. Uredbe (EZ) br. 1071/2009. propisano je međusobno povezivanje nacionalnih elektroničkih registara do 31. prosinca 2012., u skladu sa zajedničkim pravilima koje je Komisija u tu svrhu ovlaštena donositi. Na temelju tih ovlasti Komisija je donijela Uredbu (EU) br. 1213/2010 (2) radi olakšavanja međusobnog povezivanja nacionalnih elektroničkih registara u okviru sustava razmjena poruka naziva ERRU (Europski registar cestovnih prijevoznika). Sustav je pušten u rad 31. prosinca 2012.

               (2)

               Tijekom posljednje tri godine rada sustava ERRU Komisija je zajedno sa stručnjacima iz država članica utvrdila određeni broj aspekata povezanih s njegovom praktičnom primjenom koji nisu u potpunosti usklađeni s administrativnim postupcima u državama članicama.

               (3)

               Stoga je potrebno ukloniti nedostatke zamijećene u svakodnevnom korištenju sustavom ERRU, čime će se sustav uskladiti s odgovarajućim odredbama Uredbe (EZ) br. 1071/2009, Uredbe (EZ) br. 1072/2009 Europskog parlamenta i Vijeća (3) i Uredbe (EZ) br. 1073/2009 Europskog parlamenta i Vijeća (4), te osigurati jednaka uporaba sustava ERRU u svim nadležnim tijelima na području EU-a. Osim toga, potrebno je prilagoditi postojeća pravila tehničkom i znanstvenom napretku.

               (4)

               Imajući u vidu razvrstavanje teških povreda pravila Unije, Uredbom Komisije (EU) 2016/403 (5) utvrđen je novi popis kategorija, vrsta i stupnjeva težine teških povreda pravila Unije koja, uz one iz Priloga IV. Uredbi (EZ) br. 1071/2009, mogu dovesti do gubitka dobrog ugleda cestovnog prijevoznika ili upravitelja prijevoza. Stoga je u okviru sustava ERRU potrebno omogućiti prijenos informacija o novom popisu povreda.

               (5)

               Odredbe o zaštiti osobnih podataka, posebno odredbe utvrđene Direktivom 95/46/EZ Europskog parlamenta i Vijeća (6), primjenjuju se na obradu svih osobnih podataka u skladu s Uredbom (EZ) br. 1071/2009. Države članice posebno moraju uvesti odgovarajuće sigurnosne mjere za sprječavanje zlouporabe osobnih podataka.

               (6)

               Ako je primjenjivo, odredbe o zaštiti osobnih podataka utvrđene Uredbom (EZ) br. 45/2001 Europskog parlamenta i Vijeća (7) primjenjuju se na obradu svih osobnih podataka u skladu s Uredbom (EZ) br. 1071/2009.

               (7)

               Zbog velikog broja promjena koje je potrebno primijeniti na zajednička pravila za provedbu međusobnog povezivanja nacionalnih elektroničkih registara, potrebno je zamijeniti Uredbu (EU) br. 1213/2010 novim aktom. Uredbu (EU) br. 1213/2010 stoga bi trebalo staviti izvan snage.

               (8)

               Mjere propisane ovom Uredbom u skladu su s mišljenjem Odbora iz članka 42. stavka 1. Uredbe (EU) br. 165/2014 Europskog parlamenta i Vijeća (8),

         DONIJELA JE OVU UREDBU:
   Članak 1.
   Predmet
   Ovom se Uredbom utvrđuju zahtjevi u pogledu povezivanja nacionalnih elektroničkih registara cestovnih prijevoznika sa sustavom za razmjenu poruka ERRU, kako je utvrđeno u članku 16. stavku 5. Uredbe (EZ) br. 1071/2009.
   Članak 2.
   Definicije
   Za potrebe ove Uredbe uz definicije iz članka 2. Uredbe (EZ) br. 1071/2009 primjenjuju se i sljedeće definicije:

               (a)

               „ERRU (Europski registar cestovnih prijevoznika)” znači sustav međusobnog povezivanja nacionalnih elektroničkih registara, uspostavljen u skladu s člankom 16. stavkom 5. Uredbe (EZ) br. 1071/2009;

               (b)

               „asinkrono sučelje” znači proces u kojem se poruka kao odgovor na zahtjev vraća novom HTTP vezom;

               (c)

               „opće pretraživanje” znači poruka sa zahtjevom koju država članica upućuje svim drugim državama članicama;

               (d)

               „centralno čvorište” znači informacijski sustav koji omogućuje usmjeravanje poruka sustava ERRU među državama članicama;

               (e)

               „PSO” znači potvrda o stručnoj osposobljenosti iz članka 8. stavka 8. Uredbe (EZ) br. 1071/2009;

               (f)

               „država članica u kojoj je počinjena povreda” znači država članica u kojoj je cestovni prijevoznik počinio povredu;

               (g)

               „država članica poslovnog nastana” znači država članica u kojoj poduzeće ima poslovni nastan;

               (h)

               „nacionalni sustav” znači informacijski sustav uspostavljen u svakoj državi članici za slanje, obradu i odgovaranje na poruke sustava ERRU;

               (i)

               „sinkrono sučelje” znači proces u kojem se poruka kao odgovor na zahtjev vraća istom HTTP vezom kojom je zahtjev poslan;

               (j)

               „država članica koja upućuje zahtjev” znači država članica koja upućuje zahtjev ili obavijest, koji se zatim prosljeđuju državi članici koja odgovara na zahtjev;

               (k)

               „država članica koja odgovara na zahtjev” znači država članica kojoj se upućuje zahtjev ili obavijest iz sustava ERRU.

         Članak 3.
   Obveza povezivanja s ERRU-om
   Države članice provode povezivanje nacionalnih elektroničkih registara iz članka 16. Uredbe (EZ) br. 1071/2009 sa sustavom ERRU u skladu s postupcima i tehničkim zahtjevima iz ove Uredbe.
   Članak 4.
   Tehničke specifikacije
   ERRU mora ispunjavati tehničke specifikacije utvrđene u prilozima od I. do VII. ove Uredbe.
   Članak 5.
   Upotreba ERRU-a
   1.   Pri razmjeni informacija u sustavu ERRU nadležna tijela dužna su pridržavati se postupka utvrđenog u Prilogu VIII. ovoj Uredbi.
   2.   Države članice dužne su svojim kontrolnim tijelima nadležnim za preglede na cesti omogućiti pristup provjeri licencije Zajednice u sustavu ERRU.
   3.   Ako je u preglede na cesti uključeno nekoliko nacionalnih kontrolnih tijela, država članica odlučuje kojem od tih tijela odobrava pristup naveden u stavku 2.
   Članak 6.
   Stavljanje izvan snage
   Uredba (EU) br. 1213/2010 stavlja se izvan snage na dan početka primjene ove Uredbe. Upućivanja na Uredbu stavljenu izvan snage smatraju se upućivanjima na ovu Uredbu.
   Članak 7.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 30. siječnja 2019.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. travnja 2016.

            Za Komisiju

            Predsjednik

         Jean-Claude JUNCKER

      (1)  SL L 300, 14.11.2009., str. 51.

      (2)  Uredba Komisije (EU) br. 1213/2010 od 16. prosinca 2010. o uspostavljanju zajedničkih pravila o međusobnom povezivanju nacionalnih elektroničkih registara cestovnih prijevoznika (SL L 335, 18.12.2010., str. 21.)

      (3)  Uredba (EZ) br. 1072/2009 Europskog parlamenta i Vijeća od 21. listopada 2009. o zajedničkim pravilima za pristup tržištu međunarodnog cestovnog prijevoza tereta (SL L 300, 14.11.2009., str. 72.).

      (4)  Uredba (EZ) br. 1073/2009 Europskog parlamenta i Vijeća od 21. listopada 2009. o zajedničkim pravilima za pristup međunarodnom tržištu usluga prijevoza običnim i turističkim autobusima i o izmjeni Uredbe (EZ) br. 561/2006 (SL L 300, 14.11.2009., str. 88.).

      (5)  Uredba Komisije (EU) 2016/403 оd 18. ožujka 2016. o dopuni Uredbe (EZ) br.1071/2009 Europskog parlamenta i Vijeća u pogledu klasifikacije teških povreda pravila Unije koje mogu dovesti do gubitka dobrog ugleda cestovnog prijevoznika te o izmjeni Priloga III. Direktivi 2006/22/EZ Europskog parlamenta i Vijeća (SL L 74, 19.3.2016., str. 8.).

      (6)  Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (SL L 281, 23.11.1995., str. 31.)

      (7)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (8)  Uredba (EU) br. 165/2014 Europskog parlamenta i Vijeća od 4. veljače 2014. o tahografima u cestovnom prometu, stavljanju izvan snage Uredbe Vijeća (EEZ) br. 3821/85 o tahografu u cestovnom prometu i izmjeni Uredbe (EZ) br. 561/2006 Europskog parlamenta i Vijeća o usklađivanju određenog socijalnog zakonodavstva koje se odnosi na cestovni promet (SL L 60, 28.2.2014., str. 1.).

      PRILOG I.

         OPĆI ASPEKTI SUSTAVA ERRU

      1.   ARHITEKTURA
      Sustav ERRU sastoji se od sljedećih dijelova:

                  1.1.

                  centralnog čvorišta, koje mora biti u mogućnosti primiti zahtjev države članice koja upućuje zahtjev te ga provjeriti i obraditi prosljeđivanjem državama članicama koje odgovaraju na zahtjev. Centralno čvorište će pričekati odgovor svih država članica, konsolidirati sve odgovore i konsolidirani odgovor proslijediti državi članici koja upućuje zahtjev;

                  1.2.

                  nacionalnih sustava država članica koji moraju biti opremljeni sučeljem koje je u mogućnosti slati zahtjeve centralnom čvorištu i primati odgovarajuće odgovore. Nacionalni sustavi mogu za prijenos poruka centralnom čvorištu i primanje poruka iz njega upotrebljavati softver koji je vlasništvo proizvođača ili komercijalni softver;

                  1.3.

                  kao alternativa dijelovima iz točke 1.1., države članice mogu primjenjivati kompatibilne komercijalne mreže za međusobnu razmjenu poruka. U tom slučaju svako će nadležno tijelo dostaviti centralnom čvorištu statističke podatke o porukama razmijenjenim u okviru te mreže.

            2.   UPRAVLJANJE
      2.1.   Centralnim čvorištem upravlja Komisija koja je odgovorna za tehnički rad i održavanje centralnog čvorišta.
      2.2.   U centralnom se čvorištu podaci pohranjuju najdulje šest mjeseci, osim evidencijskih i statističkih podataka navedenih u Prilogu VII.
      2.3.   Centralno čvorište ne smije omogućavati pristup osobnim podacima, osim u slučaju ovlaštenog osoblja Komisije ako su ti podaci potrebni u svrhu održavanja i otklanjanja poteškoća.
      2.4.   Države članice odgovorne su za:

                  2.4.1.

                  uspostavu nacionalnih sustava i upravljanje njima, uključujući sučelje s centralnim čvorištem;

                  2.4.2.

                  instaliranje i održavanje hardvera i softvera svojih nacionalnih sustava, bilo softvera koji je vlasništvo proizvođača ili komercijalnog softvera;

                  2.4.3.

                  ispravnu interoperabilnost svojih nacionalnih sustava s centralnim čvorištem, uključujući upravljanje porukama o pogrešci primljenima od centralnog čvorišta;

                  2.4.4.

                  poduzimanje svih mjera za osiguravanje povjerljivosti, cjelovitosti i dostupnosti informacija;

                  2.4.5.

                  djelovanje nacionalnih sustava u skladu s razinama usluga navedenima u Prilogu VI.

            2.5.   Internetski portal MOVEHUB
      Komisija osigurava mrežnu aplikaciju sa sigurnim pristupom, koja se naziva „internetski portal MOVEHUB” i omogućuje barem sljedeće usluge:

                  (a)

                  statistiku dostupnosti usluga sustava država članica;

                  (b)

                  obavijesti o održavanju centralnog čvorišta i nacionalnih sustava država članica;

                  (c)

                  skupna izvješća;

                  (d)

                  upravljanje kontaktima;

                  (e)

                  XSD sheme.

            2.6.   Upravljanje kontaktima
      Funkcija upravljanja kontaktima omogućuje svakoj državi članici upravljanje podacima za kontakt političkih, poslovnih, operativnih i tehničkih korisnika iz te države članice, pri čemu je nadležno tijelo svake države članice odgovorno za održavanje svojih kontakata. Upravljanjem kontaktima omogućit će se pregledavanje podataka za kontakt iz ostalih država članica, ali ne i njihovo uređivanje.

      PRILOG II.

         FUNKCIONALNOSTI SUSTAVA ERRU

                  1.

                  Sustavom ERRU moraju se pružiti sljedeće funkcionalnosti:

                              1.1.

                              Provjera dobrog ugleda: omogućuje državi članici koja upućuje zahtjev slanje upita jednoj ili svim državama članicama koja odgovaraju na zahtjev, u svrhu utvrđivanja sposobnosti upravitelja prijevoza te odobrenja za obavljanje djelatnosti prijevoznika.

                              1.2.

                              Obavijest o povredi: omogućuje državi članici u kojoj je počinjena povreda obavještavanje države članice poslovnog nastana o teškoj povredi koju je počinio prijevoznik, kako je navedeno u članku 6. stavku 2. točki (b) Uredbe (EZ) br. 1071/2009. Osim toga omogućuje državi članici u kojoj je počinjena povreda da zatraži izricanje kazni prijevozniku u državi članici njegova poslovnog nastana.

                              1.3.

                              Provjera licencije Zajednice: omogućuje državi članici koja upućuje zahtjev slanje upita državi članici koja odgovara na zahtjev (to jest državi članici poslovnog nastana) u svrhu utvrđivanja posluje li prijevoznik na temelju valjane licencije Zajednice.

                  2.

                  Uključit će se i druge vrste poruka koje se smatraju prikladnima za učinkovito funkcioniranje sustava ERRU, primjerice obavijesti o pogreškama.

      PRILOG III.

         ODREDBE O PORUKAMA U ERRU-u

      1.   OPĆI TEHNIČKI ZAHTJEVI
      1.1.   Centralno čvorište osiguravat će sinkrono i asinkrono sučelje za razmjenu poruka. Države članice mogu izabrati najprikladniju tehnologiju sučelja za vlastite aplikacije.
      1.2.   Sve poruke razmijenjene između centralnog čvorišta i nacionalnih sustava moraju biti kodirane prema standardu UTF-8.
      1.3.   Države članice pobrinut će se da njihovi nacionalni sustavi mogu primati i obrađivati poruke koje sadržavaju znakove grčkog alfabeta ili ćirilice.
      2.   STRUKTURA XML PORUKA I DEFINICIJA SUSTAVA (XSD)
      2.1.   Opća struktura XML poruka mora biti u skladu s formatom definiranim XSD shemama ugrađenima u centralno čvorište.
      2.2.   Centralno čvorište i nacionalni sustavi šalju i primaju poruke koje su u skladu s XSD shemom poruke.
      2.3.   Nacionalni sustavi morat će omogućiti slanje, primanje i obradu svih poruka koje odgovaraju bilo kojoj od funkcionalnosti navedenih u Prilogu II.
      2.4.   XML poruke obuhvaćaju barem minimalne zahtjeve utvrđene u Dodatku ovom Prilogu.

         Dodatak

            Minimalni zahtjevi za sadržaj XML poruka

                     Standardno zaglavlje

                     Obvezno

                     Verzija

                     Službena verzija XML specifikacija navest će se u nazivnom prostoru (namespace) definiranom u XSD shemi poruke i u atributu verzija u elementu zaglavlja svake XML poruke. Broj verzije („n.m”) definirat će se kao fiksna vrijednost pri svakom generiranju datoteke s XML definicijom sustava (xsd).

                     Da

                     Ispitni identifikator

                     Neobvezna identifikacijska oznaka za ispitivanje. Inicijator ispitivanja popunit će identifikacijsku oznaku i svi će sudionici u radnom tijeku proslijediti odnosno vratiti istu identifikacijsku oznaku. U produkciji je treba ignorirati i ne upotrebljava se ako je navedena.

                     Ne

                     Tehnički identifikator

                     Univerzalni jedinstveni identifikator (UUID) za identifikaciju svake pojedinačne poruke. Pošiljatelj generira UUID i popunjava ovaj atribut. Ti se podaci ne upotrebljavaju ni u kakvom poslovnom svojstvu.

                     Da

                     Identifikator radnog tijeka

                     Identifikator radnog tijeka je univerzalni jedinstveni identifikator (UUID) i trebala bi ga generirati država članica koja upućuje zahtjev. Ta se identifikacijska oznaka zatim upotrebljava u svim porukama za povezivanje radnog tijeka.

                     Da

                     Vrijeme slanja

                     Datum i vrijeme (po sustavu UTC) kada je poruka poslana.

                     Da

                     Prekoračenje vremena

                     Neobavezni atribut datuma i vremena (u UTC formatu). Tu će vrijednost odrediti čvorište za proslijeđene zahtjeve. Time će se državu članicu koja odgovara na zahtjev obavijestiti o trenutku prekoračenja vremena za zahtjev. Ta vrijednost nije potrebna u MS2TCN_<x>_Req kao ni u porukama odgovora. Vrijednost nije obavezna, tako da se ista definicija zaglavlja može upotrebljavati za sve vrste poruka bez obzira na to je li atribut vrijednosti prekoračenja vremena (timeoutValue) potreban ili ne.

                     Ne

                     Pošiljatelj

                     Oznaka ISO 3166-1 alpha-2 države članice koja šalje poruku ili „EU”.

                     Da

                     Primatelj

                     Oznaka ISO 3166-1 alpha-2 države članice kojoj se šalje poruka ili „EU”.

                     Da

            Provjera dobrog ugleda

                     Zahtjev za provjeru dobrog ugleda

                     Obvezno

                     Identifikator predmeta

                     Serijski ili referentni broj za identifikaciju svakog pojedinačnog zahtjeva.

                     Da

                     Nadležno tijelo koje upućuje zahtjev

                     Nadležno tijelo koje je izdalo zahtjev za pretraživanje.

                     Da

                        Podaci o upravitelju prijevoza

                        Da, ako nema podataka o PSO-u

                     Prezime

                     Prezime(na) upravitelja prijevoza kako je navedeno u PSO-u.

                     Da

                     Ime

                     Ime upravitelja prijevoza kako je navedeno u potvrdi o stručnoj osposobljenosti.

                     Da

                     Datum rođenja

                     Datum rođenja upravitelja prijevoza u formatu ISO 8601 (GGGG-MM-DD).

                     Da

                     Mjesto rođenja

                     Mjesto rođenja upravitelja prijevoza.

                     Ne

                        Podaci o PSO-u

                        Da, ako nema podataka o upravitelju prijevoza

                     Broj PSO-a

                     Broj potvrde o stručnoj osposobljenosti.

                     Da

                     Datum izdavanja PSO-a

                     Datum izdavanja PSO-a u formatu ISO 8601 (GGGG-MM-DD).

                     Da

                     Država izdavanja PSO-a

                     Država izdavanja PSO-a u formatu ISO 3166-1 alpha 2.

                     Da

                     Odgovor na zahtjev za provjeru dobrog ugleda

                     Obvezno

                     Identifikator predmeta

                     Serijski ili referentni broj koji odgovara identifikatoru predmeta zahtjeva.

                     Da

                     Nadležno tijelo koje upućuje zahtjev

                     Nadležno tijelo koje je izdalo zahtjev za pretraživanje.

                     Da

                     Nadležno tijelo koje odgovara na zahtjev

                     Nadležno tijelo koje je odgovorilo na zahtjev za pretraživanje.

                     Da

                     Oznaka statusa

                     Oznaka statusa pretraživanja (npr. pronađeno, nije pronađeno, pogreška itd.).

                     Da

                     Poruka o statusu

                     Opis statusa s objašnjenjem (ako je potrebno).

                     Ne

                        Pronađeni podaci o upravitelju prijevoza

                        Da, ako je pronađena oznaka statusa

                     Prezime

                     Prezime(na) upravitelja prijevoza kako je upisano u registru.

                     Da

                     Ime

                     Ime upravitelja prijevoza kako je upisano u registru.

                     Da

                     Datum rođenja

                     Datum rođenja upravitelja prijevoza u formatu ISO 8601 (GGGG-MM-DD) kako je upisano u registru.

                     Da

                     Mjesto rođenja

                     Mjesto rođenja upravitelja prijevoza kako je upisano u registru.

                     Da

                     Broj PSO-a

                     Broj potvrde o stručnoj osposobljenosti kako je upisano u registru.

                     Da

                     Datum izdavanja PSO-a

                     Datum izdavanja PSO-a u formatu ISO 8601 (GGGG-MM-DD) kako je upisano u registru.

                     Da

                     Država izdavanja PSO-a

                     Država izdavanja PSO-a u formatu ISO 3166-1 alpha 2 kako je upisano u registru.

                     Da

                     Ukupni broj upravljanih prijevoznika

                     Broj prijevoznika povezanih s upraviteljem prijevoza.

                     Da

                     Ukupni broj upravljanih vozila

                     Ukupni broj vozila povezanih s upraviteljem prijevoza.

                     Da

                     Sposobnost

                     Proglašavanje osobe „sposobnom” ili „nesposobnom”.

                     Da

                     Datum do kojeg je osoba proglašena nesposobnom

                     Datum do kojeg je upravitelj prijevoza proglašen nesposobnim, u formatu ISO 8601 (GGGG-MM-DD). Primjenjuje se ako je osoba proglašena nesposobnom.

                     Ne

                     Metoda pretraživanja

                     Metoda primijenjena za pronalaženje upravitelja prijevoza: NYSIIS, PSO, prilagođeno pretraživanje.

                     Da

                        Prijevoznik (za svakog pronađenog upravitelja prijevoza)

                        Da, ako je broj upravljanih prijevoznika > 0

                     Ime prijevoznika

                     Ime prijevoznika (ime i pravni oblik) kako je upisano u registru.

                     Da

                     Adresa prijevoznika

                     Adresa prijevoznika (adresa, poštanski broj, mjesto, država) kako je upisano u registru.

                     Da

                     Broj licencije Zajednice

                     Serijski broj prijevoznikove licencije Zajednice kako je upisano u registru.

                     Da

                     Status licencije Zajednice

                     Status prijevoznikove licencije Zajednice kako je upisano u registru.

                     Da

                     Upravljana vozila

                     Broj upravljanih vozila kako je upisano u registru.

                     Da

            Obavijest o povredi

                     Zahtjev za obavijest o povredi

                     Obvezno

                     Identifikator predmeta

                     Serijski ili referentni broj za identifikaciju svakog pojedinačnog zahtjeva.

                     Da

                     Tijelo koje dostavlja obavijest

                     Nadležno tijelo koje izdaje obavijest o povredi.

                     Da

                        Prijevoznik

                        Da

                     Ime prijevoznika

                     Ime prijevoznika za kojeg se upisuje povreda.

                     Da

                     Broj licencije Zajednice

                     Serijski broj ovjerene vjerodostojne preslike prijevoznikove licencije Zajednice.

                     Da

                     Registracijski broj vozila

                     Registracijski broj vozila kojim je počinjena povreda.

                     Da

                     Država registracije vozila

                     Država u kojoj je vozilo registrirano.

                     Da

                        Teška povreda

                        Da

                     Datum povrede

                     Datum povrede u formatu ISO 8601 (GGGG-MM-DD).

                     Da

                     Kategorija

                     Kategorija povrede:

                                 —

                                 NTP – najteža povreda

                                 —

                                 VTP – vrlo teška povreda

                                 —

                                 TP – teška povreda

                     Da

                     Vrsta povrede

                     U skladu s razvrstavanjem iz Priloga IV. Uredbi (EZ) br. 1071/2009 i Priloga I. Uredbi (EU) 2016/403.

                     Da

                     Datum provjere

                     Datum provjere tijekom koje je ustanovljena povreda, u formatu ISO 8601 (GGGG-MM-DD).

                     Da

                        Izrečena kazna (za svaku tešku povredu)

                        Da

                     Identifikator izrečene kazne

                     Serijski broj pojedinačne izrečene kazne.

                     Da

                     Datum konačne odluke

                     Datum konačne odluke o izrečenoj kazni u formatu ISO 8601 (GGGG-MM-DD).

                     Da

                     Vrsta izrečene kazne

                     Izjava izricanja kazne:

                                 —

                                 101 – „Upozorenje”

                                 —

                                 201 – „Privremena zabrana kabotaže”

                                 —

                                 202 – „Novčana kazna”

                                 —

                                 203 – „Zabrana”

                                 —

                                 204 – „Imobilizacija”

                                 —

                                 102 – „Ostalo”

                     Da

                     Datum početka

                     Datum početka izrečene kazne u formatu ISO 8601 (GGGG-MM-DD).

                     Ne

                     Datum završetka

                     Datum završetka izrečene kazne u formatu ISO 8601 (GGGG-MM-DD).

                     Ne

                     Izvršeno

                     Da/Ne

                     Da

                        Zatražene kazne (za svaku tešku povredu)

                        Ne

                     Identifikator zatražene kazne

                     Serijski broj pojedinačne zatražene kazne.

                     Da

                     Vrsta zatražene kazne

                     Izjava izricanja kazne:

                                 —

                                 101 – „Upozorenje”

                                 —

                                 301 – „Privremeno povlačenje nekih ili svih ovjerenih vjerodostojnih preslika licencije Zajednice”

                                 —

                                 302 – „Trajno povlačenje nekih ili svih ovjerenih vjerodostojnih preslika licencije Zajednice”

                                 —

                                 303 – „Privremeno povlačenje licencije Zajednice”

                                 —

                                 304 – „Trajno povlačenje licencije Zajednice”

                                 —

                                 305 – „Obustava izdavanja potvrda za vozača”

                                 —

                                 306 – „Povlačenje potvrda za vozača”

                                 —

                                 307 – „Postavljanje dodatnih uvjeta za izdavanje potvrda za vozače radi sprječavanja zlouporabe”

                     Da

                     Trajanje

                     Trajanje zatražene kazne (u kalendarskim danima).

                     Ne

                     Odgovor na zahtjev za obavijest o povredi

                     Obvezno

                     Identifikator predmeta

                     Serijski ili referentni broj koji odgovara identifikatoru predmeta zahtjeva.

                     Da

                     Izvorno tijelo

                     Nadležno tijelo koje je izdalo izvornu obavijest o povredi.

                     Da

                     Tijelo izdavatelj licencija

                     Nadležno tijelo koje odgovara na obavijest o povredi.

                     Da

                     Oznaka statusa

                     Oznaka statusa odgovora u vezi s povredom (npr. pronađeno, nije pronađeno, pogreška itd.).

                     Da

                     Poruka o statusu

                     Opis statusa s objašnjenjem (ako je potrebno).

                     Ne

                        Prijevoznik

                        Da

                     Ime prijevoznika

                     Ime prijevoznika kako je upisano u registru.

                     Da

                        Izrečena kazna

                        Ne

                     Identifikator izrečene kazne

                     Serijski broj pojedinačnih izrečenih kazni (naveden u identifikatoru zatražene kazne ili u obavijesti o povredi).

                     Da

                     Tijelo koje izriče kaznu

                     Ime tijela koje izriče kaznu.

                     Da

                     Izrečeno

                     Da/Ne

                     Da

                     Vrsta izrečene kazne

                     Izjava izricanja kazne:

                                 —

                                 101 – „Upozorenje”

                                 —

                                 301 – „Privremeno povlačenje nekih ili svih ovjerenih vjerodostojnih preslika licencije Zajednice”

                                 —

                                 302 – „Trajno povlačenje nekih ili svih ovjerenih vjerodostojnih preslika licencije Zajednice”

                                 —

                                 303 – „Privremeno povlačenje licencije Zajednice”

                                 —

                                 304 – „Trajno povlačenje licencije Zajednice”

                                 —

                                 305 – „Obustava izdavanja potvrda za vozača”

                                 —

                                 306 – „Povlačenje potvrda za vozača”

                                 —

                                 307 – „Postavljanje dodatnih uvjeta za izdavanje potvrda za vozače radi sprječavanja zlouporabe”

                                 —

                                 102 – „Ostalo”

                     Da

                     Datum početka

                     Datum početka izrečene kazne u formatu ISO 8601 (GGGG-MM-DD).

                     Ne

                     Datum završetka

                     Datum završetka izrečene kazne u formatu ISO 8601 (GGGG-MM-DD).

                     Ne

                     Razlog

                     Obrazloženje neizricanja kazne.

                     Ne

                     Potvrda primitka obavijesti o povredi

                     Obvezno

                     Identifikator predmeta

                     Serijski ili referentni broj koji odgovara identifikatoru predmeta obavijesti ili odgovora.

                     Da

                     Oznaka statusa

                     Oznaka statusa potvrde.

                     Da

                     Poruka o statusu

                     Niz znakova poruke o statusu.

                     Ne

                     Izvorno tijelo

                     Za IN_Ack: u propisima ovaj je okvir označen kao „Identifikator odredišnog nadležnog tijela”.
                     Za IR_Ack: u propisima ovaj je okvir označen kao „Identifikator nadležnog tijela koje potvrđuje”.

                     Da

                     Tijelo izdavatelj licencija

                     Za IN_Ack: u propisima ovaj je okvir označen kao „Identifikator nadležnog tijela koje potvrđuje”.
                     Za IR_Ack: u propisima ovaj je okvir označen kao „Identifikator nadležnog tijela odredišta”.

                     Da

                     Vrsta potvrde

                     Određivanje vrste potvrda.
                     Moguće vrijednosti su:

                                 —

                                 „IN_Ack”

                                 —

                                 „IR_Ack”

                     Da

            Provjera licencije Zajednice

                     Zahtjev za provjeru licencije Zajednice

                     Obvezno

                     Identifikator predmeta

                     Serijski ili referentni broj za identifikaciju svakog pojedinačnog zahtjeva.

                     Da

                     Izvorno tijelo

                     Tijelo koje izdaje zahtjev za pretraživanje.

                     Ne

                        Prijevoznik

                        Da

                     Ime prijevoznika

                     Ime prijevoznika za kojeg su zatraženi podaci o licenciji Zajednice.

                     Da

                     Broj licencije Zajednice

                     Serijski broj ovjerene vjerodostojne preslike licencije Zajednice za koju su zatraženi podaci.

                     Da

                     Registracijski broj vozila

                     Registracijski broj vozila za koje je izdana ovjerena vjerodostojna preslika licencije Zajednice.

                     Ne

                     Odgovor na zahtjev za provjeru licencije Zajednice

                     Obvezno

                     Identifikator predmeta

                     Serijski ili referentni broj za identifikaciju svakog pojedinačnog zahtjeva.

                     Da

                     Izvorno tijelo

                     Tijelo koje je izdalo zahtjev za pretraživanje.

                     Ne

                        Prijevoznik

                        Da

                     Ime prijevoznika

                     Ime prijevoznika (ime i pravni oblik) kako je upisano u registru.

                     Da

                     Adresa prijevoznika

                     Adresa prijevoznika (adresa, poštanski broj, mjesto, država) kako je upisano u registru.

                     Da

                        Podaci o licenciji Zajednice

                        Da

                     Broj licencije

                     Serijski broj prijevoznikove licencije Zajednice kako je upisano u registru.

                     Da

                     Status licencije

                     Status prijevoznikove licencije Zajednice kako je upisano u registru:

                                 —

                                 „Aktivna”

                                 —

                                 „Privremeno povučena”

                                 —

                                 „Trajno povučena”

                                 —

                                 „Istekla”

                                 —

                                 „Izgubljena/ukradena”

                                 —

                                 „Poništena”

                                 —

                                 „Vraćena”.

                     Da

                     Vrsta licencije

                     Vrsta licencije Zajednice kako je upisano u registru. Izjava o:

                                 —

                                 „licenciji Zajednice za prijevoz putnika”

                                 —

                                 „nacionalnoj licenciji za prijevoz putnika”

                                 —

                                 „licenciji Zajednice za prijevoz robe”

                                 —

                                 „nacionalnoj licenciji za prijevoz robe”

                     Da

                     Datum početka

                     Datum početka valjanosti licencije Zajednice.

                     Da

                     Datum isteka

                     Datum isteka licencije Zajednice.

                     Da

                     Datum trajnog povlačenja

                     Datum trajnog povlačenja licencije Zajednice.

                     Ne

                     Datum privremenog povlačenja

                     Datum privremenog povlačenja licencije Zajednice.

                     Ne

                     Datum isteka privremenog povlačenja

                     Datum na koji istječe privremeno povlačenje licencije Zajednice.

                     Ne

                     Upravljana vozila

                     Broj upravljanih vozila kako je upisano u registru.

                     Da

                        Podaci o ovjerenoj vjerodostojnoj preslici

                        Da

                     Broj licencije

                     Serijski broj ovjerene vjerodostojne preslike prijevoznikove licencije Zajednice kako je upisano u registru (broj licencije naveden u zahtjevu).

                     Da

                     Status licencije

                     Status ovjerene vjerodostojne preslike prijevoznikove licencije Zajednice kako je upisano u registru:

                                 —

                                 „Aktivna”

                                 —

                                 „Privremeno povučena”

                                 —

                                 „Trajno povučena”

                                 —

                                 „Istekla”

                                 —

                                 „Izgubljena/ukradena”

                                 —

                                 „Poništena”

                                 —

                                 „Vraćena”.

                     Da

                     Vrsta licencije

                     Vrsta ovjerene vjerodostojne preslike licencije Zajednice kako je upisano u registru. Izjava o:

                                 —

                                 „licenciji Zajednice za prijevoz putnika”

                                 —

                                 „nacionalnoj licenciji za prijevoz putnika”

                                 —

                                 „licenciji Zajednice za prijevoz robe”

                                 —

                                 „nacionalnoj licenciji za prijevoz robe”.

                     Da

                     Datum početka

                     Datum početka valjanosti ovjerene vjerodostojne preslike licencije Zajednice.

                     Da

                     Datum isteka

                     Datum isteka ovjerene vjerodostojne preslike licencije Zajednice.

                     Da

                     Datum trajnog povlačenja

                     Datum trajnog povlačenja ovjerene vjerodostojne preslike licencije Zajednice

                     Ne

                     Datum privremenog povlačenja

                     Datum privremenog povlačenja ovjerene vjerodostojne preslike licencije Zajednice

                     Ne

                     Datum isteka privremenog povlačenja

                     Datum na koji istječe privremeno povlačenje ovjerene vjerodostojne preslike licencije Zajednice.

                     Ne

      PRILOG IV.

         USLUGE TRANSLITERACIJE I SUSTAVA NYSIIS

      1.   Algoritam NYSIIS koji se primjenjuje u centralnom čvorištu upotrebljava se za kodiranje imena svih upravitelja prijevoza u nacionalnom registru.
      2.   Države članice trebale bi se uvijek služiti NYSIIS ključem kao primarnim mehanizmom pretraživanja pri traženju upravitelja prijevoza u registru primjenom funkcionalnosti provjere dobrog ugleda.
      3.   Osim toga, države članice mogu upotrebljavati prilagođeni algoritam za dobivanje dodatnih rezultata.
      4.   Rezultati pretraživanja bit će popraćeni navodom o mehanizmu pretraživanja kojim je pojedinačni rezultat dobiven, to jest NYSIIS, PSO ili prilagođeni.

      PRILOG V.

         SIGURNOSNI ZAHTJEVI

      1.   Za razmjenu poruka između centralnog čvorišta i nacionalnih sustava uvijek se upotrebljava protokol HTTPS.
      2.   U nacionalnim sustavima upotrebljavat će se certifikati PKI koje izdaje Komisija za potrebe zaštite prijenosa poruka između nacionalnih sustava i čvorišta.
      3.   Nacionalni sustavi primjenjuju barem certifikate s algoritmom raspršivanja potpisa SHA-2 (SHA-256) i dužinom javnog ključa od 2 048 bita.

      PRILOG VI.

         RAZINE USLUGA

      1.   Nacionalni sustavi moraju pružati sljedeće minimalne razine usluga:

                  1.1.

                  moraju biti dostupni 24 sata dnevno, sedam dana u tjednu;

                  1.2.

                  njihova se dostupnost prati porukama koje centralno čvorište šalje u redovitim vremenskim razmacima (engl: heartbeat messages);

                  1.3.

                  njihova stopa dostupnosti mora iznositi 98 %, u skladu sa sljedećom tablicom (iznosi su zaokruženi na najbližu prikladnu jedinicu):

                              Dostupnost od

                              znači nedostupnost od

                              dnevno

                              mjesečno

                              godišnje

                              98 %

                              0,5 sati

                              15 sati

                              7,5 dana

                        Države članice potiču se na održavanje dnevne stope dostupnosti. Međutim, poznato je da je prilikom određenih nužnih aktivnosti, primjerice tijekom održavanja sustava, sustav nedostupan više od 30 minuta. No, mjesečne i godišnje stope dostupnosti obvezne su.

                  1.4.

                  moraju odgovoriti na najmanje 98 % zahtjeva koji su im proslijeđeni u jednom kalendarskom mjesecu;

                  1.5.

                  pri slanju odgovora na zahtjev za provjeru dobrog ugleda, potvrda obavijesti o povredi i odgovora na zahtjev za provjeru licencije Zajednice u skladu s Prilogom VIII.:

                              1.5.1.

                              na zahtjeve moraju odgovoriti u roku od 10 sekundi;

                              1.5.2.

                              prekoračenje vremena za zahtjeve (vrijeme u kojem podnositelj zahtjeva može čekati odgovor) ne smije prijeći 20 sekundi;

                              1.5.3.

                              moraju biti u mogućnosti obraditi šest zahtjeva u sekundi;

                  1.6.

                  nacionalni sustavi neće slati više od dva zahtjeva u sekundi čvorištu sustava ERRU;

                  1.7.

                  svaki nacionalni sustav mora biti u stanju prevladati potencijalne tehničke probleme centralnog čvorišta ili nacionalnih sustava u ostalim državama članicama. One uključuju, ali nisu ograničene na sljedeće:

                              (a)

                              gubitak veze s centralnim čvorištem;

                              (b)

                              slučajeve kada nije primljen odgovor na zahtjev;

                              (c)

                              primanje odgovora nakon prekoračenja vremena poruke;

                              (d)

                              primanje nezatraženih poruka;

                              (e)

                              primanje neispravnih poruka.

            2.   Centralno čvorište mora:

                  2.1.

                  omogućiti stopu dostupnosti od 98 %;

                  2.2.

                  obavještavati nacionalne sustave o svim pogreškama, bilo porukom odgovora ili namjenskom porukom o pogrešci. Nacionalni sustavi moraju primiti te namjenske poruke o pogrešci i imati eskalacijski tijek rada za poduzimanje odgovarajućih mjera za ispravljanje prijavljene pogreške.

            3.   Održavanje
      Države članice putem mrežne aplikacije obavješćuju ostale države članice i Komisiju o svim uobičajenim postupcima održavanja najmanje tjedan dana prije početka tih postupaka, ako je to tehnički moguće.

      PRILOG VII.

         EVIDENTIRANJE I STATISTIKA

      1.   U ovom Prilogu navedeni su detalji o evidentiranju i statističkim podacima prikupljenima u centralnom čvorištu, ne u državama članicama.
      2.   Kako bi se osigurala privatnost, podaci za statističke svrhe anonimni su. Identifikacijski podaci koji se odnose na određenog upravitelja prijevoza, prijevoznika ili PSO neće biti dostupni za statističke svrhe.
      3.   Evidencijske informacije moraju sadržavati podatke o svim transakcijama za potrebe nadzora i otklanjanja grešaka te omogućiti pripremu statistika o tim transakcijama.
      4.   Osobni se podaci ne smiju zadržavaju u datotekama dulje od šest mjeseci. Statistički će se podaci čuvati neograničeno.
      5.   Statistički podaci koji se upotrebljavaju za izvješćivanje uključuju:

                  (a)

                  državu članicu koja upućuje zahtjev;

                  (b)

                  državu članicu koja odgovara na zahtjev;

                  (c)

                  vrstu poruke;

                  (d)

                  oznaku statusa odgovora;

                  (e)

                  datum i vrijeme poruka;

                  (f)

                  vrijeme odgovora.

      PRILOG VIII.

         UPOTREBA ERRU-a

      1.   PROVJERA DOBROG UGLEDA UPRAVITELJA PRIJEVOZA
      U skladu s člankom 11. stavkom 4. Uredbe (EZ) br. 1071/2009, pri provjeri primjenom sustava ERRU u svrhu utvrđivanja je li upravitelj prijevoza u nekoj od država članica proglašen nesposobnim upravljati prijevoznim djelatnostima prijevoznika, države članice provode opsežnu provjeru dobrog ugleda slanjem zahtjeva za provjeru dobrog ugleda. Države članice koje odgovaraju na zahtjev to čine slanjem odgovora na zahtjev za provjeru dobrog ugleda.
      2.   RAZMJENA INFORMACIJA O POVREDAMA
      2.1.   Pri razmjeni informacija primjenom sustava ERRU, u skladu s člankom 13. stavkom 1. Uredbe (EZ) br. 1072/2009 ili člankom 23. stavkom 1. Uredbe (EZ) br. 1073/2009, država članica u kojoj je počinjena povreda obavješćuje državu članicu poslovnog nastana u slučaju jedne ili više povreda koje je počinio prijevoznik, u okviru članka 16. Uredbe (EZ) br. 1071/2009. Obavješćivanje se provodi slanjem zahtjeva za obavijest o povredi.
      2.2.   Zahtjev za obavijest o povredi šalje se što je ranije moguće, a najkasnije u roku od šest tjedana od donošenja konačne odluke o tom predmetu. Obavijest mora sadržavati detalje o povredi te, ako takve kazne postoje, status izrečenih i zatraženih kazni u državi članici poslovnog nastana.
      2.3.   Država članica poslovnog nastana što je ranije moguće odgovara na zahtjev za obavijest o povredi slanjem odgovora na taj zahtjev, a najkasnije u roku od šest tjedana od donošenja konačne odluke o tom predmetu, u kojem navodi koje od kazni koje je zatražila država članica u kojoj je počinjena povreda su eventualno izrečene. Ako kazne nisu izrečene, odgovor na zahtjev za obavijest o povredi mora sadržavati obrazloženje takvog postupanja.
      2.4.   U svim slučajevima obavijest o povredi mora se potvrditi potvrdom obavijesti o povredi.
      3.   PROVJERA LICENCIJE ZAJEDNICE
      3.1.   Pri provjeri raspoloživosti licencije Zajednice navedene u članku 4. Uredbe (EZ) br. 1072/2009 i u Uredbi (EZ) br. 1073/2009, država članica može u zahtjevu za provjeru licencije Zajednice upućenom državi članici poslovnog nastana zatražiti informacije o licenciji Zajednice navedene u članku 16. stavku 2. točki (d) Uredbe (EZ) br. 1071/2009.
      3.2.   Država članica poslovnog nastana odgovara slanjem odgovora na zahtjev za provjeru licencije Zajednice.


title: Provedbena uredba Komisije (EU) 2015/459 оd 19. ožujka 2015. o utvrđivanju tehničkih parametara ad hoc modula za 2016. o mladima na tržištu rada predviđenog Uredbom Vijeća (EZ) br. 577/98  Tekst značajan za EGP

text:
               20.3.2015

               HR

               Službeni list Europske unije

               L 76/6

         PROVEDBENA UREDBA KOMISIJE (EU) 2015/459
   оd 19. ožujka 2015.
   o utvrđivanju tehničkih parametara ad hoc modula za 2016. o mladima na tržištu rada predviđenog Uredbom Vijeća (EZ) br. 577/98
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 577/98 od 9. ožujka 1998. o organizaciji ankete o radnoj snazi na uzorku u Zajednici (1), a posebno njezin članak 7.a stavak 5.,
   budući da:

               (1)

               Kako bi se pratio napredak u ostvarivanju zajedničkih ciljeva utvrđenih strategijom Europa 2020. i povezanom vodećom inicijativom „Mladi u pokretu” (2), potreban je sveobuhvatan skup podataka o mladima i njihovu ulasku na tržište rada na temelju kojih se omogućuju usporedbe među državama članicama.

               (2)

               Komisija u Komunikaciji Promišljanje obrazovanja: ulaganje u vještine radi ostvarivanja boljih socioekonomskih rezultata
                   (3) potiče države članice da pokrenu reforme svojih obrazovnih sustava kako bi mladi stjecali tražene vještine za zapošljavanje.

               (3)

               Vijeće u Rezoluciji od 27. studenoga 2009. o obnovljenom okviru za europsku suradnju u području mladih (2010.–2018.) (4) ističe potrebu za boljim poznavanjem i razumijevanjem životnih uvjeta, vrijednosti i stavova mladih žena i muškaraca.

               (4)

               Vijeće u Preporuci od 22. travnja 2013. o uspostavi Jamstva za mlade (5) potiče države članice da započnu s provedbom programa iz Jamstva za mlade u najkraćem mogućem roku, po mogućnosti od početka višegodišnjeg financijskog okvira za 2014.–2020. Konkretno, savjetuje ih se da za ovu svrhu iskoriste sredstva iz EU-ovih fondova Zajedničkog strateškog okvira i Europskog socijalnog fonda.

               (5)

               Komisija u Komunikaciji Zajednički rad za mlade u Europi: poziv na rješavanje nezaposlenosti mladih
                   (6) potiče države članice da provedu Jamstvo za mlade i ulažu u njih. Njome se promiču mrežne usluge kojima se mladima omogućuje pretraživanje oglasa za zapošljavanje iz vlastite države članice kao i iz ostalih te se istodobno pomaže MSP-ovima u zapošljavanju mladih diljem Europe.

               (6)

               Uredbom Komisije (EU) br. 318/2013 (7) uspostavlja se ad hoc modul za 2016. o mladima na tržištu rada.

               (7)

               U Delegiranoj uredbi Komisije (EU) br. 1397/2014 (8) utvrđuju se i opisuju područja specijaliziranih informacija („ad hoc podmoduli”) koje će se uključiti u ad hoc modul za 2016. o mladima na tržištu rada.

               (8)

               Uredbom (EU) br. 545/2014 Europskog parlamenta i Vijeća (9) predviđa se da Komisija utvrđuje tehničke parametre, filtre, šifre i rok za prijenos podataka u okviru svakog ad hoc podmodula iz uvodne izjave 7.

               (9)

               Mjere predviđene ovom Uredbom u skladu su s mišljenjem Odbora za europski statistički sustav,

         DONIJELA JE OVU UREDBU:
   Članak 1.
   Tehnički parametri ad hoc modula za 2016. o mladima na tržištu rada, filtri i šifre koji će se upotrijebiti te rok do kojeg se podaci moraju dostaviti Komisiji utvrđeni su u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. ožujka 2015.

            Za Komisiju

            Predsjednik

         Jean-Claude JUNCKER

      (1)  SL L 77, 14.3.1998., str. 3.

      (2)  Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija Mladi u pokretu: inicijativa za oslobađanje potencijala mladih radi ostvarivanja pametnog, održivog i uključivog rasta u Europskoj uniji, donesena 15. rujna 2010., COM(2010) 477 završna verzija.

      (3)  Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija Promišljanje obrazovanja: ulaganje u vještine radi ostvarivanja boljih socioekonomskih rezultata, donesena 20. studenoga 2012., COM(2012) 669 završna verzija.

      (4)  SL C 311, 19.12.2009., str. 1.

      (5)  SL C 120, 26.4.2013., str. 1.

      (6)  Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija Zajednički rad za mlade u Europi: poziv na rješavanje nezaposlenosti mladih, donesena 19. lipnja 2013., COM(2013) 447 završna verzija.

      (7)  Uredba Komisije (EU) br. 318/2013 od 8. travnja 2013. o donošenju programa ad hoc modula za razdoblje od 2016. do 2018. za anketu o radnoj snazi na uzorku predviđenu Uredbom Vijeća (EZ) br. 577/98 (SL L 99, 9.4.2013., str. 11.).

      (8)  Delegirana uredba Komisije (EU) br. 1397/2014 od 22. listopada 2014. o izmjeni Uredbe (EU) br. 318/2013 o donošenju programa ad hoc modula za razdoblje od 2016. do 2018. za anketu o radnoj snazi na uzorku predviđenu Uredbom Vijeća (EZ) br. 577/98 (SL L 370, 30.12.2014., str. 42.).

      (9)  Uredba (EU) br. 545/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 577/98 o organizaciji ankete o radnoj snazi na uzorku u Zajednici (SL L 163, 29.5.2014., str. 10.).

      PRILOG
      U ovom se Prilogu utvrđuju tehnički parametri, filtri i šifre koje treba upotrijebiti u ad hoc modulu o mladima na tržištu rada predviđenom za provedbu u 2016. Utvrđuju se i datumi za podnošenje podataka Komisiji.

         Rok za prijenos rezultata Komisiji: 31. ožujka 2017.

         Filtri i šifre koje treba upotrijebiti za slanje podataka: kako je utvrđeno u Prilogu III. Uredbi Komisije (EZ) br. 377/2008 (1), kako je izmijenjeno Prilogom I. Uredbi Komisije (EU) br. 317/2013 (2).

         Stupci rezervirani za neobvezne faktore ponderiranja, za upotrebu u slučajevima poduzorkovanja ili neodaziva: stupci 228–231 sadržavaju cijele brojeve, a stupci 232–233 decimale.

         Podmodul „Podaci o obrazovanju”

         Filtar: 15≤AGE≤ 34

                  Naziv/stupac

                  Šifra

                  Opis

                  Filtar

                  WORKEXP
                  211

                     Radno iskustvo stečeno za vrijeme studiranja

                  HATLEVEL≠000

                     Iskustvo stečeno na plaćenom ili neplaćenom radu za trajanja najvišeg stupnja obrazovanja (HATLEVEL)

                  1

                  Iskustvo stečeno na plaćenom i neplaćenom radu

                  2

                  Samo iskustvo stečeno na plaćenom radu

                  3

                  Samo iskustvo stečeno na neplaćenom radu

                  4

                  Bez radnog iskustva za vrijeme HATLEVEL

                  9

                  Nije primjenjivo (nije uključeno u filtar)

                  Prazno

                  Nepoznato

                  WORKSTUD
                  212

                     Učenje kroz rad

                  WORKEXP=1-3

                     Vrsta radnog iskustva obuhvaćenog nastavnim planom najvišeg stupnja obrazovanja (HATLEVEL)

                  1

                  Naukovanje (radna definicija Eurostata)

                  2

                  Obvezni vježbenički staž

                  3

                  Obvezno osposobljavanje kroz rad za koje nije moguće razlikovati 1 i 2

                  4

                  Neobvezni vježbenički staž (dio obrazovanja)

                  5

                  Rad izvan nastavnog plana

                  9

                  Nije primjenjivo (nije uključeno u filtar)

                  Prazno

                  Nepoznato

                  ADDLEVEL
                  213–214

                     Stupanj dodatnog formalnog obrazovanja

                  EDUCSTAT=2

                     Stupanj i usmjerenje formalnog obrazovanja s kojim se započelo nakon završetka najvišeg stupnja obrazovanja

                  00

                  Nakon završetka najvišeg stupnja obrazovanja nije se započelo s drugim formalnim oblikom obrazovanja

                  10

                  ISCED 1

                  20

                  ISCED 2

                  30

                  ISCED 3 za koji nije moguće razlikovati usmjerenja

                  34

                  ISCED 3 opći program

                  35

                  ISCED 3 strukovni program

                  40

                  ISCED 4 za koji nije moguće razlikovati usmjerenja

                  44

                  ISCED 4 opći program

                  45

                  ISCED 4 strukovni program

                  50

                  ISCED 5

                  60

                  ISCED 6

                  70

                  ISCED 7

                  80

                  ISCED 8

                  99

                  Nije primjenjivo (nije uključeno u filtar)

                  Prazno

                  Nepoznato

                  DROPREAS
                  215

                     Razlog odustajanja

                  EDUCSTAT=2 i ADDLEVEL≠00

                     Glavni razlog nezavršavanja započetog stupnja formalnog obrazovanja

                  0

                  Završen posljednji program formalnog obrazovanja

                  Razlozi zbog kojih nije završen posljednji program formalnog obrazovanja:

                  1

                  Stupanj teškoće

                  2

                  Nesklad studija s potrebama ili interesima

                  3

                  Troškovi studiranja

                  4

                  Želja da se počne raditi

                  5

                  Obiteljski razlozi

                  6

                  Zdravstveni razlozi

                  7

                  Drugo

                  9

                  Nije primjenjivo (nije uključeno u filtar)

                  Prazno

                  Nepoznato

                  LEAVDATE
                  216–221

                     Datum napuštanja formalnog obrazovanja

                  EDUCSTAT=2 i ADDLEVEL≠00

                     Godina i mjesec napuštanja formalnog obrazovanja

                  Unesite četiri znamenke godine o kojoj je riječ

                  9999

                  Nije primjenjivo (nije uključeno u filtar)

                  Prazno

                  Nepoznato (godina)

                  Unesite dvije znamenke mjeseca o kojem je riječ

                  99

                  Nije primjenjivo (nije uključeno u filtar)

                  Prazno

                  Nepoznato (mjesec)

                  NCONREAS
                  222

                     Razlog prestanka obrazovanja

                  EDUCSTAT=2 i ADDLEVEL=00 i HATLEVEL=000-500

                     Glavni razlog prestanka formalnog obrazovanja

                  0

                  Najviši stupanj obrazovanja bio je zadovoljavajuć

                  1

                  Stupanj teškoće

                  2

                  Nesklad studija s potrebama ili interesima

                  3

                  Troškovi studiranja

                  4

                  Želja da se počne raditi

                  5

                  Obiteljski razlozi

                  6

                  Zdravstveni razlozi

                  7

                  Drugo

                  9

                  Nije primjenjivo (nije uključeno u filtar)

                  Prazno

                  Nepoznato

         Podmodul „Pronalaženje posla”

         Filtar: 15≤AGE≤ 34

                  Naziv/stupac

                  Šifra

                  Opis

                  Filtar

                  SUPPORT
                  223

                     Primljena potpora za pronalaženje posla

                  (WSTATOR=1,2 i STARTIME<12) ili WSTATOR=3-5

                     Najkorisnija vrsta potpore za pronalaženje posla koju su pružile javne agencije tijekom posljednjih 12 mjeseci

                  0

                  Nije primljena potpora

                  Najkorisnija vrsta potpore:

                  1

                  Pomoć u pronalasku slobodnih radnih mjesta

                  2

                  Savjeti o prijavljivanju za posao

                  3

                  Savjeti o mogućnostima osposobljavanja i obrazovanja

                  4

                  Uključenost u program rada

                  5

                  Uključenost u program obrazovanja ili osposobljavanja

                  6

                  Drugo

                  7

                  Primljena potpora, ali se smatra da nije bila korisna

                  8

                  Primljena potpora, ali nije poznato koliko je bila korisna

                  9

                  Nije primjenjivo (nije uključeno u filtar)

                  Prazno

                  Nepoznato

                  FINDMETH
                  224

                     Metoda pronalaska trenutačnog posla

                  STAPRO=3

                     Upotrijebljena metoda za pronalazak trenutačnog glavnog posla

                  1

                  Oglašavanje, neovisno o načinu

                  2

                  Rodbina, prijatelji ili poznanici

                  3

                  Javni zavod za zapošljavanje

                  4

                  Privatna agencija za zapošljavanje

                  5

                  Pružatelj obrazovanja ili osposobljavanja

                  6

                  Ispitanik je izravno kontaktirao poslodavca

                  7

                  Poslodavac je izravno kontaktirao ispitanika

                  8

                  Drugi način

                  9

                  Nije primjenjivo (nije uključeno u filtar)

                  Prazno

                  Nepoznato

                  OKLEVEL
                  225

                     Usklađenost posla s razinom obrazovanja ispitanika

                  WSTATOR=1,2

                     Mjera u kojoj trenutačni glavni posao ispitanika odgovara njegovu obrazovanju

                  1

                  Posao dobro odgovara obrazovanju

                  2

                  Posao odgovara obrazovanju u određenoj mjeri

                  3

                  Posao ne odgovara dobro obrazovanju

                  4

                  Posao uopće ne odgovara obrazovanju

                  9

                  Nije primjenjivo (nije uključeno u filtar)

                  Prazno

                  Nepoznato

                  MOVE4JOB
                  226

                     Spremnost na preseljenje radi posla

                     Spremnost na promjenu boravišta radi posla

                  1

                  Ispitanik se preselio ili je spreman preseliti se unutar svoje zemlje

                  2

                  Ispitanik se preselio ili je spreman preseliti se u drugu zemlju EU-a

                  3

                  Ispitanik se preselio ili je spreman preseliti se izvan EU-a

                  4

                  Ispitanik se nije preselio niti je spreman preseliti se radi posla

                  Prazno

                  Nepoznato

                  CMT4JOB
                  227

                     Spremnost na putovanje na posao

                     Spremnost na dulje putovanje na posao

                  1

                  Ispitanik trenutačno putuje na posao ili je spreman putovati dulje od jednog sata (u jednom smjeru)

                  2

                  Ispitanik trenutačno ne putuje na posao niti je spreman putovati dulje od jednog sata (u jednom smjeru)

                  Prazno

                  Nepoznato

         (1)  Uredba Komisije (EZ) br. 377/2008 od 25. travnja 2008. o provedbi Uredbe Vijeća (EZ) br. 577/98 o provedbi ankete o radnoj snazi na uzorku u Zajednici u pogledu šifriranja koje od 2009. treba koristiti za prijenos podataka, korištenju poduzorka za prikupljanje podataka o strukturnim varijablama i definiciji referentnih tromjesečja (SL L 114, 26.4.2008., str. 57.).

         (2)  Uredba Komisije (EU) br. 317/2013 od 8. travnja 2013. o izmjeni priloga uredbama (EZ) br. 1983/2003, (EZ) br. 1738/2005, (EZ) br. 698/2006, (EZ) br. 377/2008 i (EU) br. 823/2010 u pogledu međunarodne standardne klasifikacije obrazovanja (SL L 99, 9.4.2013., str. 1.).


title: Provedbena uredba Komisije (EU) br. 870/2014 оd 11. kolovoza 2014. o kriterijima za podnositelje zahtjeva za željeznički infrastrukturni kapacitet  Tekst značajan za EGP

text:
               12.8.2014

               HR

               Službeni list Europske unije

               L 239/11

         PROVEDBENA UREDBA KOMISIJE (EU) br. 870/2014
   оd 11. kolovoza 2014.
   o kriterijima za podnositelje zahtjeva za željeznički infrastrukturni kapacitet
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2012/34/EU Europskog parlamenta i Vijeća od 21. studenoga 2012. o uspostavi jedinstvenog Europskog željezničkog prostora (1), a posebno njezin članak 41. stavak 3,
   budući da:

               (1)

               U skladu s člankom 41. stavkom 2. Direktive 2012/34/EU upravitelji infrastrukture mogu postaviti uvjete podnositeljima zahtjeva kako bi osigurali ostvarenje svojih opravdanih očekivanja o budućim prihodima te korištenju infrastrukture.

               (2)

               Ti uvjeti moraju biti odgovarajući, transparentni i nediskriminirajući. Oni mogu uključivati samo davanje financijskog jamstva koje ne smije prelaziti primjereni iznos koji je proporcionalan očekivanoj količini aktivnosti i potvrdu o sposobnosti podnositelja zahtjeva da pripremi sukladne ponude za infrastrukturni kapacitet.

               (3)

               Financijska jamstva mogu biti u obliku predujmova ili jamstava koja izdaju financijske institucije.

               (4)

               Pri utvrđivanju prikladnosti zahtjeva iz uvodne izjave 2. u obzir treba uzeti činjenicu da je infrastruktura konkurentskih načina prijevoza, poput cestovnog i zračnog prijevoza, pomorske plovidbe i plovidbe unutarnjim plovnim putovima, često oslobođena pristojbi za korisnike i stoga oslobođena i financijskih jamstava za nju. Da bi se osiguralo pravedno tržišno natjecanje između načina prijevoza, financijska jamstva trebaju biti ograničena na strogi minimum u smislu iznosa i trajanja.

               (5)

               Ta su financijska jamstva prikladna samo ako su nužna za otklanjanje sumnje upravitelja infrastrukture o budućim prihodima i korištenju infrastrukture. Uzimajući u obzir da se upravitelji infrastrukture mogu osloniti na provjere i nadzor financijske sposobnosti željezničkih prijevoznika u okviru postupka izdavanja dozvole u skladu s poglavljem III. Direktive 2012/34/EU, a naročito člankom 20. te Direktive, potreba za financijskim jamstvima dodatno je smanjena.

               (6)

               Na ta jamstva primjenjuje se načelo nediskriminacije, pa stoga ne smije biti razlike između zahtjeva za jamstva za podnositelje zahtjeva u privatnom i javnom vlasništvu.

               (7)

               Jamstva trebaju biti razmjerna razini rizika koji podnositelj zahtjeva predstavlja za upravitelja infrastrukture u različitim fazama dodjele kapaciteta. Rizik se općenito smatra niskim sve dok se kapacitet može preraspodijeliti drugim željezničkim prijevoznicima.

               (8)

               Jamstvo zatraženo u vezi s pripremom sukladnih ponuda može se smatrati odgovarajućim, transparentnim i nediskriminirajućim samo ako upravitelj infrastrukture utvrdi jasna i transparentna pravila za pripremu zahtjeva za dodjelu kapaciteta u izvješću o mreži te podnositeljima zahtjeva ponudi nužne alate podrške. Budući da prije postupka podnošenja zahtjeva nije moguće objektivno utvrditi sposobnost pripreme sukladnih ponuda, nedostatak sposobnosti može se utvrditi samo nakon tog postupka na temelju opetovanog neuspješnog podnošenja takvih ponuda ili nepružanja potrebnih informacija upravitelju infrastrukture. Podnositelj zahtjeva odgovoran je za taj neuspjeh koji povlači kao sankciju isključenje podnositelja zahtjeva iz zahtjeva za određenu trasu vlaka.

               (9)

               Mjere predviđene ovom Uredbom u skladu su s mišljenjem Odbora iz članka 62. stavka 1. Direktive 2012/34/EU,

         DONIJELA JE OVU UREDBU:
   Članak 1.
   Predmet
   Ovom se Uredbom utvrđuju zahtjevi za financijska jamstva koja upravitelj infrastrukture može tražiti kako bi osigurao ostvarenje svojih opravdanih očekivanja o budućim prihodima, ne premašujući iznos koji je proporcionalan očekivanoj količini planiranih aktivnosti podnositelja zahtjeva. Zahtjevi posebno uključuju uvjete kojima se propisuju iznos i trajanje financijskog jamstva te kada je moguće tražiti jamstvo ili predujam. Pored toga, ovom se Uredbom utvrđuju određeni detalji u vezi s kriterijima za ocjenu sposobnosti podnositelja zahtjeva da pripremi sukladne ponude za infrastrukturni kapacitet.
   Članak 2.
   Definicije
   Za potrebe ove Uredbe primjenjuje se sljedeća definicija:

               „financijsko jamstvo” znači (a) predujme za smanjenje i ranije plaćanje budućih obveza plaćanja pristojbi za korištenje infrastrukture ili (b) ugovorne mehanizme kojima se financijska institucija poput banke obvezuje da će ta plaćanja biti izvršena kada dospiju.

         Članak 3.
   Uvjeti za financijska jamstva
   1.   Podnositelj zahtjeva može izabrati hoće li udovoljiti zahtjevu za financijsko jamstvo predujmom ili ugovornim mehanizmom u smislu članka 2. Ako upravitelj infrastrukture od podnositelja zahtjeva traži davanje predujma za pristojbe za korištenje infrastrukture, ne može istodobno tražiti druga financijska jamstva za iste planirane aktivnosti.
   2.   Upravitelj infrastrukture od podnositelja ne smije tražiti financijska jamstva osim ako kreditni rejting podnositelja zahtjeva ukazuje na to da bi mogao imati problema s redovitim plaćanjem pristojbi za korištenje infrastrukture. Upravitelj infrastrukture navodi taj kreditni rejting u odjeljku o načelima ubiranja pristojbi u svom izvješću o mreži, ako je primjenjivo. Upravitelj infrastrukture temelji svoj zahtjev za financijsko jamstvo na kreditnom rejtingu ne starijem od dvije godine koji je dostavila agencija za procjenu kreditnog rejtinga.
   3.   Upravitelj infrastrukture ne smije tražiti financijsko jamstvo:

               (a)

               od imenovanog željezničkog prijevoznika ako je podnositelj zahtjeva koji nije željeznički prijevoznik već dao ili uplatio financijsko jamstvo za pokriće budućih plaćanja za iste planirane aktivnosti;

               (b)

               ako će nadležno tijelo plaćati pristojbu za korištenje infrastrukture izravno upravitelju infrastrukture u skladu s Uredbom (EZ) br. 1370/2007 Europskog parlamenta i Vijeća (2).

         Članak 4.
   Iznos i trajanje financijskih jamstava
   1.   Iznos financijskih jamstava za jednog ponuditelja ne smije premašiti procijenjeni iznos pristojbi za dva mjeseca zatraženog željezničkog prijevoza.
   2.   Pristojbe za rezervaciju plaćene u skladu s člankom 36. Direktive 2012/34/EU odbijaju se od maksimalnog procijenjenog iznosa pristojbi iz stavka 1.
   3.   Upravitelj infrastrukture ne smije tražiti da financijsko jamstvo postane valjano više od deset dana prije prvog dana mjeseca u kojem željeznički prijevoznik započne sa željezničkim prijevozom čije pristojbe za korištenje infrastrukture treba pokriti tim financijskim jamstvom. Ako se kapacitet dodijeli poslije tog trenutka, upravitelj infrastrukture može tražiti financijsko jamstvo u kratkom roku.
   Članak 5.
   Sposobnost pripreme sukladnih ponuda za infrastrukturni kapacitet
   Upravitelj infrastrukture ne smije odbiti zahtjev za određenu trasu vlaka zbog nedostavljanja potvrde sposobnosti pripreme sukladne ponude za infrastrukturni kapacitet u smislu članka 41. stavka 2. Direktive 2012/34/EU osim ako:

               (a)

               podnositelj zahtjeva ne odgovori na dva uzastopna zahtjeva za dostavom nedostajućih informacija ili opetovano odgovara na način koji ne zadovoljava uvjete propisane u izvješću o mreži iz članka 27. Direktive 2012/34/EU i Priloga IV. toj Direktivi o postupcima podnošenja zahtjeva za trasu vlaka; te

               (b)

               upravitelj infrastrukture može na zahtjev regulatornog tijela na zadovoljavajući način dokazati da je poduzeo sve razumne mjere kako bi podržao ispravno i pravovremeno podnošenje zahtjeva.

         Članak 6.
   Prijelazna odredba
   Kada je to nužno, upravitelji infrastrukture usklađuju svoja izvješća o mreži s odredbama ove Uredbe za prvo razdoblje poslije stupanja Uredbe na snagu.
   Članak 7.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 16. lipnja 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. kolovoza 2014.

            Za Komisiju

            Predsjednik

         José Manuel BARROSO

      (1)  SL L 343, 14.12.2012., str. 32.

      (2)  Uredba (EZ) br. 1370/2007 Europskog parlamenta i Vijeća od 23. listopada 2007. o uslugama javnog željezničkog i cestovnog prijevoza putnika i stavljanju izvan snage uredaba Vijeća (EEZ) br. 1191/69 i (EEZ) br. 1107/70 (SL L 315, 3.12.2007., str. 1.).